Tuva Toftdahl Staver

Tuva Toftdahl Staver (født 31. mai 1990 i Oslo) er en norsk langrennsløper som representerer Idrettslaget Heming.

Staver har siden 2009 deltatt i en rekke renn i Verdenscupen i langrenn og hennes beste individuelle plassering er en 18.-plass fra 30 km klassisk i Holmenkollen 2014. I 2009 deltok hun for Norge i junior-VM i Frankrike og ble nummer åtte på 5 km fristil. Hun har også fem NM-titler som junior.

I tillegg til langrenn konkurrerer hun også i motbakkeløp, orientering, sykling og triatlon. I 2007 ble hun juniorverdensmester i vintertriathlon i Italia. Hun hadde også løyperekord for kvinner i løpene Opp Kantebakk, Grefsenkollen Opp og Vetenløpet.

Under Norgesmesterskapet på ski 2010 i Stokke ble hun norsk mester på 3 x 5 km stafett sammen med Marte Monrad-Hansen og Astrid Uhrenholdt Jacobsen. Bedriften ble gjentatt i 2011 i Steinkjer.

Hun ble juniorverdensmester i 2010 på stafett 4x5km langrenn.

Referanser

Eksterne lenker 
 
 Toftdahl og Eliassen til topps, langrenn.com
 Tuvas gullvinter, Akersposten

Norske langrennsløpere
Norgesmestere i langrenn
Juniorverdensmestere i langrenn
Personer fra Oslo
Fødsler i 1990
Norske motbakkeløpere